Verlede sondag na kerk het ons die pad suid gevat en gaan kyk hoe lyk die suide van Malawi. Die pad uit die stad is goed en raak al hoe beter (minder slaggate) Blantyre l� so tussen 1000 en 1100 meter bo seespie�l, dieselfde soos Bloemfomtein. 20 km suid begin sak jy die berg af, stadig maar seker en die draaie raak ewe skielik skerp, net soos die pad na Leoprd Rock naby Mutare, oja, julle was nog nie daar nie, Gydo pass sal jou 'n goeie aanduiding gee, so 30km van skerp draaie en goeie teerpad. Langs die pad sien jy baie paw paw en piesang en Mango bome. Maar veral paw paws. Op een kol sien jy doer onder l� die Shire rivier soos 'n slang, dis 'n groot meneer, soos die Oranje, of dalk groter. Dit is die rivier wat uit die Malawi Meer uitloop tot in die Zambesie. Toe ons oor die rivier se lang brug gaan (50km uit Blantyre) is die hoogte 100m, nogals baie laag en jy voel sommer hoe warm is die lug. Die gebied staan bekend as die Shire Valei en daar is 'n dorpie met die naam Chikwawa. Armoede vier hoogety daar. Die wereld daar is plat en reguit en min mense en goeie teerpad en die GS het lanklaas viniger as 100km/h gery so dis tyd om die ringe te laat ring en die pistons te laat sing. Weet jy hoe vinnig voel dit om 180 in Afrika te ry?Maar net vir 'n kort rukkie, want so nou en dan is daar 'n bees of 'n bok wat jou pret bederf. Daar is ooral mense,soos in ooral, dis ongelooflik. Ons stop op so 'n pragtige uitkykpunt vir piekniek en sien daar is sowaar niemand nie. Ons eet lekker lemoen en piesang en neem fotos. Na so 30 min kyk Charmaine in die boom waaronder ons stilgehou het en merk op dat daar 'n ou in die boom sit! Dood stil soos 'n verkleurmannetjie. Die ou het hom seker boeglam geskrik toe hy die groot silwer gevaar sien stop onder hom. So daar is oorals mense in Malawi! Die GS trek geweldig baie aandag hier en almal is baie verbaas oor die monster bike. Die grootste wat hulle hier sien is Alan se XT600 en die res is maar 100cc. Tog het ons nou die dag 'n rooi ZX9 in die dorp gesien staan. Redelik vuil. Die polisie is ook op sulke klein 200cc goeters. In Lylongwe ry hulle blykbaar F650?s.
Om hier te werk is heel anders as by die huis en tensy daar nie baie geld ter sprake is nie, sal ek dit nie aanbeveel nie. Hang af in watter posiesie jy is, as jy die baas is, no problem. By die plek wat ek werk lyk dinge so. Die eienaar is Mnr Okai, hy besit oor die 40 besighede en ry die nuutste en grootste, sy seun ry 'n nuwe X5, M3's gaan nie hier werk nie. Die GM is van Ghana en is 'n pen pusher. 2de in beheer lyk my is 'n Sri Lanken, nog erger. Die afdeligs hoofe is onderskeidelik van Zimbabwe (2) en Indie (ook 2). Dan is daar 3 konseltante wat ook nog 'n finger in die paai het(UK). Die Malawiers het nie s� nie, hulle doen die werk, ook net as jy heeltyd bystaan. Die groot kokkedoor, Mnr Okai het my aangestel om die 100de masjienerie wat nie werk nie reg te kry om te verkoop of te verhuur. Die GM en sy trawante smaak my nie, want ek is op hulle keis elke dag oor goed wat hulle moet aankoop en hulle sien nie die nodigheid daarin om dit te koop nie. Die fabriek vervaardig deurkosyne, venster rame, kruiwaens,ensomeer. Vroe�r jare het hulle ,enamel, bekers en bakke gemaak, selfs fietse ook. Die masjien werkswinkel het 19 draaibanke en 9 freesmasjiene, 4 ,shapers, en 3 ,radial armboring machines, 3 ,vertical boring machines, 3 of wat serface grinders, en 'n horizontal line boring machine?. Alles groot goed. Die helfte daarvan is stukkend. Ons is tans besig met 4 freesmasjiene bv. Nog 'n groot projek is 'n masiewe kompressor met 'n ,sand blasting, eenheid wat geinstaleer moet word. Die werk is nice en ek werk lekker saam met die Malawi�rs, so 3 van hulle doen wat een Suid Afrikaanse swart man kan doen. Maar nietemin is hulle gewillig. Die probleem is egter met die manne in beheer, ek wag nou al 2 weke vir 'n verfkwas, en 'n week vir 'n rolletjie insulation tape. Vir alles s� hulle daar is nie geld nie, ek was in die sop oor 2 elektriese motors wat ek laat rewind het, alles moet deur hulle gaan, en dan wag jy laaaank. Die stoor het nie ystersaag lemme nie, al die vicegribs en tange is gebreek. Spaners se bekke is gerek en ek wil nie eers van die taps praat nie. Dis 'n grap. Die ,welders, dra plakkies! Ja, het nie skoene nie, eina, het seker al elte op die tone van die sparks. Hulle was hulle hande met gewone Lux tiepe seep, geen handcleaner nie, ook nie enige lappe nie. Meeste draaibanke het nie coolent nie, die rook draai uit die werkstukke uit. Die elektriesie�ns is lewensgevaarlik! Die power tools het nie plugs aan nie (word gesteel) en die drade word tydelik gelas aan 'n lewendige draad wat lans 'n paal hang as jy wil grind of boor. Nou die dag het ek weer so bietjie gevoel hoe voel 220V deur die lead light wat my skok. As hulle 'n masjien opkoppel, sit hulle nie die hoofkrag af nie, dis mos veilig solank jy net nie aan 2 drade gelyk raak nie! Meeste masjiene het nie ,curcuit brakers, nie, drade word met die hand gelas en met insulation tape toegedraai(3fase motors!) Dis hoekom hulle motors so baie uitbrand, maar daar is nie geld vir ,curcuit brakers, nie? So kan ek boekdele skryf oor dinge wat ek daar beleef. Die, crane, wat ek aan gewerk het is so oud, ek is seker Noag het dit gebruik om die ark se motor in die ark te sit. Maar in Afrika sal die eenvoudige masjien baie langer hou as die ingewikkelde moderne een. Hulle gebruik so 'n stok ou power saw terwyl daar 2 band saws op die scrapyard l�. 'n Heel ander wereld. Maar ek prys die Here vir die geleentheid om hierdie dinge te beleef en dis die klas van dinge wat geen geld in die wereld koop nie, jy sal dit ook seker nie heeltemal verstaan as jy dit nie beleef het nie. Een hartseer ding van Malawi is egter die armoede. Tydelike werkers word K75 (R4.50) per dag betaal. 'n Brood kos K50. Die ouens kan hulle self nie help nie, ek dink hulle is maar net onbevoeg, hulle het al die geleentheid om te leer en reg te kom, maar dis te harde werk vir hulle. Die wit westerse wereld het hulle sag en sleg gemaak. Hulle laaik van bakhand staan en verwag die wit mense moet kos en klere en medesyne voorsien. Hoekom moet hy werk as die wit man vir hom gaan kos gee? Nou dink hulle geld gaan alle probleme oplos, 'n Groot leun. Hulle sit geweldig baie vertroue in geld en glo dat geld sal hulle probleme oplos, maar besef nie dat geld en rykdom is maar net die resultaat van harde werk en dis die enigste manier hoe jy dit sal bekom nie. Op die filosofiese wyse gaan ek nou maar afsluit en ek wens julle 'n fantastiese en geseende week toe. Mag die wonderlike God wat ons dien julle seen met alles wat geld nie kan koop nie.